pej
                                          udskrift
                                              af
                          sø- & handelsrettens dombog
                                         ____________
                                          kendelse
afsagt den 30. juli 2015.
b-112-15
s aps u/konkurs
(advokat jens ellebjerg hansen)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 15. august
2011 med en selskabskapital på 80.000 kr., der blev indbetalt kontant til kurs 100. x har ifølge
samme rapport siden den 31. oktober 2011 og frem til den 26. september 2014, hvor selskabet
blev taget under likvidation efter erhvervsstyrelsens beslutning om tvangsopløsning, været
registreret som direktør i selskabet. selskabets formål var bygge og anlæg. erhvervsstyrelsen
                                                         -2-
traf den 21. august 2014 beslutning om tvangsopløsning af selskabet, og den 26. september
2014 blev advokat jens ellebjerg hansen udnævnt som likvidator. på dennes anmodning
blev selskabet den … 2014 taget under konkursbehandling, og likvidator blev samtidig ud-
peget som kurator i konkursboet.
skifteretten har den 26. februar 2015 taget kurators indstilling om at indlede konkurskaran-
tænesag mod x til følge.
påstande
i et processkrift modtaget i sø- og handelsretten den 24. marts 2015 har kurator nedlagt på-
stand om, at x pålægges konkurskarantæne i tre år.
processkriftet er forkyndt gennem e-boks for x den 25. marts 2015, hvor han samtidig be-
kræftede at have modtaget rettens brev af 25. marts 2015 med bilag. brevet indeholdt en
svarfrist på 14 dage fra forkyndelsen. x har ikke i øvrigt svaret på rettens henvendelser og
har således hverken nedlagt en påstand eller anmodet om mundtlig behandling. sagen er
herefter behandlet på skriftligt grundlag.
oplysninger i sagen
det hedder i kurators processkrift blandt andet.:
       ”… selskabet har aldrig haft en revisor.
       der er aldrig udarbejdet et rigtigt regnskab for selskabet…
       selskabets direktør x har til kurator forklaret, at der aldrig har været nogen reel drift i selskabet, og sel-
       skabet skulle alene anvendes til at begå kriminalitet, idet der var en person ved navn p1, som skyldte di-
       rektøren penge, hvorfor direktøren og p1 begyndte at unddrage det offentlige.
                                                  -3-
p1 er dømt herfor, ligesom direktøren er idømt 2 års fængsel herfor. direktøren har den 24. april 2014 ved
retten i næstved tilstået, at han som direktør for det nu konkursramte selskab har udstedt fakturaer med
urigtigt indhold vedrørende levering af arbejdskraft til firma1 v/p1 og til selskab1. fakturaerne blev ud-
stedt i det nu konkursramte selskabs navn.
overtrædelse af straffeloven, momsloven og kildeskatteloven:
sagen ved retten i næstved vedrørte indkomstårene 2012 og 2013, og omhandlede direktørens medvirken
til overtrædelse af straffeloven, momsloven og kildeskatteloven, da de udstedte fakturaer af firma1 v/p1
og selskab1 blev anvendt til momsunddragelse og til at unddrage det offentlige skat og arbejdsmarkedsbi-
drag.
direktøren har til retten i næstved, og til kurator, oplyst, at transaktionerne foregik på den måde, at p1
overførte penge til det nu konkursramte selskabs bankkonto i kreditbanken. herefter hævede direktøren
pengene med fradrag af 10%, som direktøren selv beholdte, hvorefter direktøren afleverede de sidste 90%
til en person ved navn p2.
fakturaerne til p1s virksomheder blev først udarbejdet efter, at pengene var indbetalt på det nu konkurs-
ramte selskabs bankkonto. fakturaerne var således tilbagedaterede. denne procedure med at udstede fak-
turaer foregik hver måned. direktøren har oplyst, at han fra denne p2 vidste, at p1 havde brug for at af-
lønne håndværkere ”sort”, men at direktøren ikke vidste nærmere om, hvor mange af pengene, der blev
brugt til løn.
direktøren har endvidere til retten i næstved oplyst, at han aldrig selv har haft kontakt til p1 men kun
til denne p2, som direktøren mødtes med forskellige steder på sjælland.
der har ifølge direktøren aldrig været ansatte i det nu konkursramte selskab.
ifølge skat har det nu konkursramte selskab aldrig været registreret for moms, a-skat og am-bidrag
men alene for selskabsskat.
skat har foretaget en beregning, hvoraf det fremgår, at det nu konkursramte selskab i 2012 har udstedt
fakturaer på kr. 9.818.122,00 inklusiv moms til firma1 v/p1 og på kr. 2.007.343,00 inklusiv moms til
selskab1.
                                                   -4-
i 2013 har det nu konkursramte selskab ifølge skat udstedt fakturaer på kr. 6.814.844,00 inklusiv moms
til firma1 v/p1 og på kr. 1.553.594,00 inklusiv moms til selskab1.
skats afgørelse vedlægges…
ulovligt anpartshaverlån:
det fremgår af skats afgørelse … og direktørens forklaringer til kurator, at x har hævet 10% af beløbe-
ne til sig selv, hvorfor skat har valgt at anse indtægten for værende anden personlig indkomst jf. per-
sonskattelovens § 3 og omfattet af arbejdsmarkedsbidragslovens § 2, hvorfor direktøren skal beskattes per-
sonligt heraf.
direktøren har forklaret til kurator, at han har anset det nu konkursramte selskabs bankkonto som sin
egen personlige bankkonto, hvorfor han har anvendt alle de resterende penge – når p1 var blevet betalt –
til at betale egne private regninger og til privatforbrug i øvrigt.
det er kurators opfattelse, at direktørens personlige hævninger er at karakterisere som et ulovligt an-
partshaverlån, som direktøren er det nu konkursramte selskab skyldigt.
ifølge skats opgørelser omhandler beløbet for 2012 kr. 1.182.545,00 og for 2013 kr. 836.844,00, hvilket
tilsammen udgør kr. 2.019.389,00.
selskabets bankkontoudtog vedlægges …
overtrædelse af bogføringsloven:
x har forklaret, at der aldrig er foretaget bogføring i det nu konkursramte selskab.
de falske fakturaer og andet materiale er ifølge direktøren fortsat i politiets varetægt. det er imidlertid
lykkedes kurator at fremskaffe en del heraf fra skat.
det udleverede bilagsmateriale fra skat vedlægges …”
                                                      -5-
synspunkter
kurator har i sit processkrift til støtte for påstanden blandt andet anført:
     ”…
     at             x i perioden fra den 31. oktober 2011 og indtil fristdagen den 21. august 2014 har været
                    registreret som direktør for selskabet …
     at             x således senere end 1 år før fristdagen har deltaget i ledelsen af det nu konkursramte sel-
                    skab,
     at             x ikke har overholdt sine ledelsesbeføjelser i henhold til selskabslovens §§ 117 og 118, idet
                    x som direktør er ansvarlig for,
     at             selskabet er blevet anvendt til at begå strafbare forhold,
     at             x i den forbindelse er blevet fundet skyldig i overtrædelse af straffeloven, momsloven og
                    kildeskatteloven ved at udstede fakturaer med urigtigt indhold med henblik på at unddra-
                    ge det offentlige moms, skat og arbejdsmarkedsbidrag,
     at             selskabet har ladet x anvende selskabets midler privat,
     at             selskabets midler derfor er anvendt til selvfinansiering i strid med selskabsloven § 210,
     at             bogføringslovens bestemmelser ikke er blevet overholdt,
     at             der ikke er udarbejdet og indleveret årsrapport, hvilket er i strid med årsregnskabslovens
                    § 8,
     at             ovennævnte handlinger må betegnes som groft uforsvarlig forretningsførelse,
     at             handlingerne er af en sådan karakter og grovhed, at x er uegnet til at deltage i ledelsen af
                    en virksomhed med begrænset ansvar,
     at             det findes rimeligt, at x, som følge af de angivne forhold, pålægges konkurskarantæne…”
                                                 -6-
sø- og handelsretten skal udtale:
retten lægger til grund, at x var registreret som direktør fra den 31. oktober 2011 til selska-
bet blev taget under likvidation den 26. september 2014. det er ubestridt, at der i hele denne
periode, herunder også i det tidsrum, der ligger fra et år forude for erhvervsstyrelsens be-
slutning om tvangsopløsning, blev foretaget uberettigede hævninger fra selskabets bankkon-
to, ligesom der, uden at der er udfærdiget nogen form for reel bogføring el.lign., er blevet
udstedt falske fakturaer, hvorved skat har lidt et betydeligt tab. retten lægger videre som
ubestridt til grund, at en del af dette tab relaterer sig til den periode, som ligger fra et år for-
ude for erhvervsstyrelsen beslutning om tvangsopløsning.
herefter, og under hensyn til x’s handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 12.500 kr.
                                         jeanette melchior
                                              (sign.)
                                           ___ ___ ___
                                udskriftens rigtighed bekræftes
                                   sø- og handelsretten, den
